OzLabs/hebrew-wiki-articles huggingface dataset:
לוי (אלבום)

לוי הוא אלבומה השני של להקת הדורבנים, שיצא בשנת 2006.

מתוך האלבום זכו להצלחה השירים "עוד לילה" ו"כל מה שרצית". בעקבות הצלחת האלבום, זכתה הלקה בתואר "הרכב השנה" במצעד הפזמונים השנתי של גלגלצ.<ref></ref>

== סגנון ==
האלבום מציג התפתחות מוזיקלית של הלהקה ביחס לאלבומה הראשון, ומרחיב את מגוון הסגנונות שלה. מוטיב הדיסקו, שליווה את רוב אלבומה הראשון של הלהקה, מופיע גם באלבום זה ("את") אם כי בכמות מופחתת. האלבום כולל, בין השאר, בלדות רוק ("בפורים הזה", "כל מה שרצית"), שירי סמבה ובוסה נובה ("סמבה סתיו") ומקצבים לטינו-אמריקאיים ("צידו האחר", "יום שישי בשש"). בסיסט הלהקה אייל מזיג כינה את האופי המוזיקלי של האלבום "קיבוץ גלויות".<ref></ref>

באלבום זה ממשיך הקו ההומוריסטי המאפיין את הלהקה, ואף תופס מקום גדול יותר משתפס באלבום הקודם. קו זה ניכר בשיר "הידעת?", המציג רשימת "עובדות" שחלקן פיקטיביות והומוריסטיות לחלוטין, ובקטעי מעבר כמו "ניטרה בוי" ו"שיר מתקופת הבארוק".

== רשימת השירים ==

== משתתפים ==
חברי הלהקה:
* איתי גלוסקא - שירה וקולות
* עידו אופק - גיטרות, שירה וקולות
* גיא מזיג - גיטרות, שירה, קולות, גלוקנשפיל ("פעם אחת")
* אייל מזיג - גיטרה בס, שירה, קולות, חליל ("שיר בתקופת הבארוק")
* רון אלמוג - תופים, כלי הקשה וקולות

משתתפים נוספים:
* איתמר גרוס - קלידים
* רוני עברין - כלי הקשה
* אריק דוידוב - חצוצרה
* יאיר סלוצקי - טרומבון
* עופר פלד - סקסופון וחליל צד
* אייל הלר - גיטרה קלאסית ("סמבה סתיו", "צידו האחר", "יום שישי בשש")
* עינב מילר - בסון
* שחר זיו - קרן יער
* יוליה סברדלוב - נבל
* יובל ועומר אופק - קולות ("הידעת")

הפקה:
* הדורבנים - עיבודים והפקה מוזיקלית
* יוסי חסון - טכנאי הקלטה
* יועד נבו - עריכה דיגיטלית
* זהבית לגאלי - הפקה בפועל
* גלעד לנגר - צילום
* אולגה אגוזי - ארט
* נדב ברקן - עיצוב גרפי

== קישורים חיצוניים ==

* 
* יוסי חרסונסקי, [http://www.yosmusic.com/yos1895/ הדורבנים - לוי], באתר יוסמיוזיק, אוגוסט 2006

קטגוריה:אלבומי חברת הליקון

== הערות שוליים ==
הדיוויזיה ה-90 (ארצות הברית)

הדיוויזיה ה-90 היא דיוויזיית אימונים של צבא ארצות הברית הכפופה ליחידות המילואים. הדיוויזיה פעלה במהלך מלחמת העולם הראשונה, ושוב במהלך מלחמת העולם השנייה בחזית המערבית, ופורקה בסוף 1945. הדיוויזיה הוקמה מחדש בשנת 1995, וכיום מוצבת בסן אנטוניו, טקסס.

==היסטוריה==
הדיוויזיה הוקמה באוגוסט 1917 במהלך מלחמת העולם הראשונה, ונשלחה לחזית המערבית כחלק מחיל המשלוח של ארצות הברית, שם לחמה בקרב סן-מייל ובמתקפת מז-ארגון. בשנת 1919 פורקה הדיוויזיה, אולם היא הוקמה מחדש בשנת 1921.

בשנת 1942, במהלך מלחמת העולם השנייה, גויסו כוחות הדיוויזיה, ובאפריל 1944 היא נשלחה לאנגליה. ביוני 1944 נחתו כוחות הדיוויזיה בנורמנדי, ולחמו בקרב על שרבור, ולאחר מכן במבצע קוברה ובקרב פאלז. לאחר מכן לחמו כוחות הדיוויזיה במצור על מץ, ובהמשך השתתפו בקרב הארדנים. במרץ חצו כוחות הדיוויזיה את המוזל, הריין והמיין וכבשו את מיינץ, ולאחר מכן התקדמו ברחבי גרמניה לעבר הסודטים בצ'כוסלובקיה, ואף שחררו את מחנה הריכוז פלוסנבירג. ב-8 במאי 1945 נכנע לכוחות הדיוויזיה אלוף ההפלות הגרמני, אריך הרטמן, יחד עם שאר אנשיו.

לאחר המלחמה פורקה הדיוויזיה, אולם בשנת 1995 היא הוקמה מחדש כדיוויזיית מילואים.

==קישורים חיצוניים==

* [http://www.history.army.mil/html/forcestruc/cbtchron/cbtchron.html הדיוויזיה ה-90] 

90
90
90
קטגוריה:דיוויזיות בצבא ארצות הברית במלחמת העולם השנייה
פרידריך-קרל קרנץ

גנרל פרידריך-קרל קרנץ (בגרמנית: Friedrich-Carl Cranz; 14 בנובמבר 1886 – 24 במרץ 1941), היה מפקד בורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
קרנץ נולד ב-14 בנובמבר 1886 בקולם, ובשנת 1905 הוא התגייס לצבא הגרמני הקיסרי, והצטרף לרגימנט הרגלים ה-113 (באדן ה-5), עמו לחם במהלך מלחמת העולם הראשונה. בשנת 1914 הוא הועלה לדרגת אובר לוטננט, ובשנת 1915 הוא הועלה לדרגת האופטמן. בשנת 1916 הוא מונה למפקד פלוגה, ולקראת סוף המלחמה הוא מונה לקצין מטה בדיוויזיית המילואים ה-45. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף קרנץ לרייכסווהר, ומילא בו תפקידי פיקוד ומטה. ב-1 בנובמבר 1928 הוא הועלה לדרגת מיור, וב-1 בנובמבר 1930 הוא מונה למפקד הגדוד ה-3 ברגימנט הרגלים ה-14 (וירטמברג). ב-1 באפריל 1933 הוא הועלה לדרגת אוברסט לוטננט, וב-1 באפריל 1935 הוא הועלה לדרגת אוברסט. ב-1 באוגוסט 1936 הוא מונה לראש מחלקה במשרד-הצבא, וב-1 ביוני 1938 הוא הועלה לדרגת גנרל מיור.

===מלחמת העולם השנייה===
עם פרוץ המלחמה מונה קרנץ למפקד הדיוויזיה ה-18, ופיקד עליה במהלך המערכה בפולין, כחלק מהקורפוס ה-11, במסגרת הארמייה העשירית. במהלך המערכה על צרפת לחם קרנץ עם הדיוויזיה כחלק מהקורפוס ה-4 במסגרת הארמייה השישית, ולאחר מכן כחלק מהקורפוס ה-10 במסגרת הארמייה ה-18, ובשלב השני כחלק מקורפוסים שונים במסגרת הארמייה השישית, וב-29 ביוני 1940 הוענק לו על פעולותיו עיטור צלב האבירים של צלב הברזל. ב-1 ביולי 1940 הוא הועלה לדרגת גנרל לוטננט, ופיקד על הסבת הדיוויזיה לדיוויזיה ממונעת בסתיו אותה שנה, אולם ב-24 במרץ 1941 הוא נהרג בתאונת אימונים בנויהאמבר על הקוויז.

== קישורים חיצוניים ==
* [http://www.lexikon-der-wehrmacht.de/Personenregister/C/CranzFriedrichCarl-R.htm פרידריך-קרל קרנץ] באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה

קטגוריה:גרמנים שנולדו ב-1886
קטגוריה:גרמנים שנפטרו ב-1941
רובאי מהודר

רובאי מהודר (שם מדעי: Ptiloris magnificus) הוא מין של ציפור שיר טרופית ממשפחת העדניים. בטבע הוא מצוי בגינאה החדשה וצפון קווינסלנד באוסטרליה.
== מאפיינים ==
הרובאי הוא ציפור באורך 34 ס"מ ובעלת דו-צורתיות זוויגית. הזכר שחור ובעל "סינר" על החזה בצבע כחול בוהק המתפשט עד תחתית סנטרו, מה שנתן לו את שמו. תחת החזה ישנו פס שחור ותחתיו פס דק ירקרק והבטן חומה-זהובה. על הראש "כיפה" בצבע כחול בוהק. המקור אפור והפה צהוב. הנקבה לעומתו חומה עם בטן לבנה משורטטת בשחור. היא גם קטנה יותר מהזכר.

בעדני זה המאפיין הבולט הוא כנפיו הגדולות נפרשות לצדדים ויוצרות מראה של מניפה גדולה, בעוד הראש מוטל אחורה ומציג את החזה והצוואר הבוהקים במקומו. ואולם העדני לאחר שמצליח לשבות את בת זוגו ולהזדווג איננו עוזר לה במלאכת הקינון וגידול הצעירים כלל.

ציפור זו ניזונה ממיני פירות ומפרוקי רגליים החיים ביער.

==תת-מינים==
* P. m. alberti 
* P. m. magnificus 

המין רובאי מזרחי (Ptiloris intercedens) בעבר נחשב לתת-מין של רובאי זה.

==קישורים חיצוניים==

קטגוריה:טקסונים שתוארו בידי לואי-פייר וייו
קטגוריה:עדניים
קטגוריה:פפואה גינאה החדשה: עופות
קטגוריה:בעלי חיים שתוארו ב-1819
אחד אחרי השני

אחד אחרי השני הוא אלבומה השלישי והאחרון של להקת הדורבנים, שיצא בשנת 2009.

האלבום יצא כשנה לאחר פרישתו של הסולן איתי גלוסקא מהלהקה, עקב חילוקי דעות עם שאר חברי הלהקה. מהאלבום יצאו לאור הסינגלים "לא פוגע", "אח, איזה בוקר 72'", בו השתתף ששי קשת ו"אם רק תדברי". ימים ספורים לאחר צאת האלבום, הודיעו חברי הלהקה על סוף פעילותה.

== סגנון ==
הסינגל הראשון שיצא מתוך האלבום, "לא פוגע", הציג את השינוי שעברה הלהקה והנטייה שלה לסגנון הרוק, זאת בניגוד לשני אלבומיה הקודמים שהתמקדו בסגנונות כמו דיסקו. לאחר פרישתו של גלוסקא ב-2008 נותרה הלהקה ללא סולן מובהק, ובאלבום זה ארבעת חברי הלהקה חולקים את תפקידי הקולות.

הסגנון המרכזי באלבום הוא, כאמור, מוזיקת רוק (למשל בשירים "לא פוגע", "קרן", "אל תלכי לי", "טוב לי"). עם זאת, סגנון הפאנק היסודי של הלהקה מופיע גם באלבום זה ("רוצה לרקוד", "מים קרים", "כל הזמן"). האלבום מכיל גם בלדות כגון "אם רק תדברי" ו"שיר קצר עם המון הרוגים".

השיר "אח, איזה בוקר" הוא פרודיה על שירי הלהקות הצבאיות, המופיע באלבום בשתי גרסאות: "אח, איזה בוקר 56'" הקצרה יותר, בעלת סאונד האופייני למוזיקה הישראלית של שנות ה-50, ו"אח, איזה בוקר 72'" המאופיינת בעיבוד עשיר הנאמן לסגנון המוזיקה הישראלית בשנות ה-70. הזמר ששי קשת, שהיה מכוכבי הלהקות הצבאיות בשנות ה-70, משתתף בגרסה השנייה ושר את הבית האחרון.

בסופו של השיר האחרון באלבום, "זהו השיר", מקריאים חברי הלהקה על רקע המנגינה רשימת תודות לאנשים שסייעו בהפקת האלבום.

== רשימת השירים ==

== משתתפים ==
חברי הלהקה:
* עידו אופק - גיטרות, שירה, קולות, כלי הקשה ("שיר קצר עם המון הרוגים"), סינתיסייזר ("סע"), אורגן האמונד ("זהו השיר")
* גיא מזיג - גיטרות, שירה וקולות
* אייל מזיג - גיטרה בס, שירה, קולות, חליל ("זהו השיר")
* רון אלמוג - תופים וכלי הקשה

משתתפים נוספים:
* איתמר גרוס - קלידים
* ששי קשת - שירה ("אח, איזה בוקר 72'")
* גל דה פז - קולות ("רוצה לרקוד")
* רוני עברין - כלי הקשה
* יקיר בן טוב - סינתיסייזר ("לא פוגע", "מים קרים", "קרן", "כל הזמן")
* ליטל סיביליה - קולות ("קרן", "זהו השיר")
* עדן שופן - מקהלה ("זהו השיר")
* אריק דוידוב - חצוצרה
* ירון אוזנה - טרומבון
* עופר פלד - סקסופון וחליל צד
* אבנר קלמר - כינור סולו ("היום היא נוסעת")
* יעל ברולסקי וחן שנהר - כינור
* גליה חי - ויולה
* הילה קרני - צ'לו
* אלון שפילמן - חמת חלילים ("היום היא נוסעת") וזורנה ("זהו השיר")
* אמילי בנט - סיטאר

הפקה:
* הדורבנים - עיבודים והפקה מוזיקלית
* גיל טלמן - טכנאי הקלטה ומיקסים
* ארז כספי - מאסטרינג
* זהבית לגאלי - הפקה בפועל
* דודי חסון - צילום
* נדב ברקן - עיצוב גרפי

== קישורים חיצוניים ==

* 
* יוסי חרסונסקי, [http://www.yosmusic.com/yos5807/ הדורבנים - אחד אחרי השני], באתר יוסמיוזיק, ספטמבר 2009

קטגוריה:אלבומי חברת הליקון
קטגוריה:אלבומים בעברית
ריקארדו סנטוס

ריקארדו וויניקי סנטוס (בפורטוגזית: Ricardo Winicki Santos; נולד ב-8 במאי 1980) הוא גולש רוח ברזילאי, אלוף העולם (2007) וסגן-אלוף העולם (2002, 2005).

==קריירה==
סנטוס נולד בריו דה ז'ניירו בשנת 1980 והחל להתאמן בגלישה בגיל 11. בשנת 1997 הוא התחרה באליפות העולם לנוער שנערכה בפוקואוקה שביפן וזכה במדליית הזהב, שנה לאחר מכן הוא שוב זכה בתואר העולמי לנוער בתחרות שנערכה בחופי קייפטאון.

בשנת 2000 הוא השתתף לראשונה במשחקים האולימפיים שנערכו בסידני וסיים במקום ה-15 הכללי. במהלך הקריירה, הספיק סנטוס להשתתף בחמש אולימפיאדות בין השנים 2000-2016 כאשר באתונה 2004 רשם את הישג השיא כשסיים במקום הרביעי הכללי, זאת למרות שכבר היה מדורג במקום הראשון בטבלה הכללית לפני השיוט האחרון.

סנטוס מחזיק במדליית זהב מאליפות העולם משנת 2007 שנערכה בקשקאיש ובשתי מדליות כסף מאליפויות העולם בשנים 2002 ו-2005.

במשחקים הפאן-אמריקאיים, סנטוס זכה ארבע פעמים ברצף במדליית הזהב ופעם אחת במדליית הכסף.

==תוצאות במשחקים האולימפיים==
{| class="wikitable" style="text-align:center;"
|-
! אירוע !! מקום !! קטגוריה 
|-
| rowspan=1 align=right | סידני 2000
| 15
| מיסטרל גברים 
|-
| rowspan=1 align=right | אתונה 2004
| 4
| מיסטרל גברים 
|-
| rowspan=1 align=right | בייג'ינג 2008
| 5
| RS:X גברים 
|-
| rowspan=1 align=right | לונדון 2012
| 9
| RS:X גברים 
|-
| rowspan=1 align=right | ריו דה ז'ניירו 2016
| 7
| RS:X גברים 
|}

==קישורים חיצוניים==

* [http://www.sailing.org/biog?memberid=37672 פרופיל, סטטיסטיקות ותוצאות בתחרויות] באתר איגוד השיט הבינלאומי

==הערות שוליים==

קטגוריה:גולשי רוח
קטגוריה:שייטים באולימפיאדת בייג'ינג (2008)
קטגוריה:שייטים באולימפיאדת לונדון (2012)
קטגוריה:שייטים באולימפיאדת ריו דה ז'ניירו (2016)
קטגוריה:שייטים באולימפיאדת סידני (2000)
קטגוריה:שייטים באולימפיאדת אתונה (2004)
קטגוריה:ברזילאים שנולדו ב-1980
התווך הבלתי רווי

התווך הבלתי רווי (באנגלית: Unsaturated Zone או Vadose Zone) הוא אזור בתת-הקרקע שנמצא בין פני הקרקע למי התהום. העובי של התווך הבלתי רווי יכול להשתנות בין עשרות ומאות מטרים באזורים צחיחים, או כלל לא להיות קיים כאשר מי התהום מגיעים לפני השטח, למשל כאשר הם מכוסים בביצות או באגמים. תנועת המים בתווך הבלתי רווי היא על פי רוב אנכית כלפי מטה ואילו כשהמים מגיעים למי התהום התנועה שלהם היא בעיקר בכיוון האופקי.

תת הקרקע היא סביבה נקבובית המכילה מטריצה מוצקה של חלקיקי קרקע ונקבובים בחללים שביניהם. תווך בלתי רווי יכול להתפתח בשכבות קרקע או בשכבות סלע. אחת הדרכים לסיווג תת-הקרקע היא לפי אחוז המילוי של הנקבובים במים – האזור בו הנקבובים מלאים במים מכונה האזור הרווי והוא האזור בו נמצאים מי התהום. האזור בו הנקבובים מכילים גם מים וגם אוויר הוא התווך הבלתי רווי. החלק היחסי של נפח הנקבובים המכיל מים מוגדר כדרגת הרוויה.
ממוזער
באזור התווך הבלתי רווי, עומד הלחץ של המים מוגדר כבעל ערך שלילי והוא מכונה על פי רוב העומד המטריצי (באנגלית matric head). עומד זה נובע בין היתר מהכוחות הקפילריים המתפתחים בין המים, האוויר והמוצק. אחת הדרכים להפריד בין התווך הרווי לתווך הבלתי רווי היא שבתווך הרווי עומד הלחץ חיובי. ככל שגודל הנקבובים קטן יותר, הכוחות הקפילריים המתפתחים חזקים יותר, ולכן יכולה להיווצר מעל אקוויפרים פריאטים שכבה רוויה במים, אשר עומד הלחץ בה שלילי. שכבה זו מכונה האזור הקפילרי וממוקמת בין התווך הבלתי רווי ומי התהום ועובייה משתנה בהתאם לגודל הנקבובים.

התווך הבלתי רווי אמנם לא מכיל כמות גדולה של מים, אך להבנה של התהליכים המתרחשים בו יש חשיבות גדולה בתחומים רבים, ביניהם השקיה, הזנת הצומח, גידולים חקלאיים והסעת מזהמים בקרקע. אירועי זיהום שמתרחשים על-פני הקרקע צריכים לעבור בתווך הבלתי רווי לפני הגעתם למי התהום. קצב ההתקדמות של מים ומומסים מפני הקרקע ועד למי התהום תלוי תלות חזקה בדרגת הרוויה של התווך הבלתי רווי. למשל, באקוויפר החוף של ישראל, קצב החידור יכול להשתנות בתלות בדרגת הרוויה בין שעות ספורות לעשרות שנים. המים והנוטריינטים שנאגרים בתווך הבלתי רווי קריטיים בחשיבותם לביוספירה. תחומי המחקר שעוסקים בתווך הבלתי רווי מכונים פיזיקה של הקרקע ומכניקת קרקע. ניתן להתייחס לתווך הבלתי רווי ולעיסוק בו כחוליה המקשרת בין תחום ההידרולוגיה העילית ותחום ההידרולוגיה של מי תהום. תנועת מים בתווך הבלתי רווי מתוארת במודלים מתמטיים על ידי חוק דרסי ומשוואת ריצ'רדס. מאמרים שמתפרסמים בעיתון המדעי Vadose Zone Journal מוקדשים כולם לתהליכים המתרחשים בתווך הבלתי רווי.

== קישורים חיצוניים ==
* 

*[https://www.egr.msu.edu/igw/demonstration/slide24.html הדמיה של תנועת מים במערכת אקוויפר מורכבת]

== הערות שוליים ==

קטגוריה:הידרולוגיה
יורג שטיל

יורג שטיל (בגרמנית: Jörg Stiel, נולד ב-3 במרץ 1968 בבאדן שבשווייץ) הוא כדורגלן עבר שווייצרי ששיחק בעמדת השוער. הקבוצות העיקריות בהן שיחק שטיל הן פ.צ. סנט גאלן, פ.צ. ציריך ובורוסיה מנשנגלדבך. לזכות שטיל 21 הופעות במדי נבחרת שווייץ, עמה השתתף ביורו 2004.

==קריירת מועדונים==
שטיל החל את קריירת הבוגרים שלו בעונת 1986/87 במועדון השווייצרי פ.צ. וטינגן, ששיחק בליגת המשנה השווייצרית. בעונת הבכורה שלו, ערך שטיל שש הופעות ליגה. בעונה השנייה שלו בווטינגן, ערך שטיל 25 הופעות ליגה כשוער הראשון, וסייע לווטינגן להעפיל לליגת העל השווייצרית. בעונת 1988/89 שטיל המשיך להיות שחקן הרכב קבוע, וסיים עם הקבוצה במקום הרביעי המפתיע. בעונת 1989/90 וטינגן ושטיל סיימו את העונה במקום העשירי. בתום עונה זו, עזב שטיל את וטינגן וחתם בפ.צ. סנט גאלן, אף היא מליגת העל השווייצרית. שטיל שיחק בסנט גאלן בקביעות במשך שלוש עונות, בהן סיימה הקבוצה במקומות התשיעי, השמיני והעשירי בהתאמה. בקיץ 1993 עזב שטיל את סנט גאלן ועבר לטורוס נסה ששיחקה אז בליגת העל המקסיקנית. שטיל שיחק בקבוצה עונה אחת, וסיים עמה במקום ה-16 בליגה. בקיץ 1994 חזר שטיל לליגת העל השווייצרית כשחתם בפ.צ. ציריך. שטיל שיחק שתי עונות בפ.צ. ציריך, בהן סיים במקומות התשיעי והאחד עשר בהתאמה. 

בקיץ 1996 עזב שטיל את פ.צ. ציריך וחזר לפ.צ. סנט גאלן, ושימש בקבוצה זו כשוער הראשי במשך חמש עונות רצופות. בשלוש העונות הראשונות לאחר החזרה לסנט גאלן, סיים שטיל עם הקבוצה במרכז הטבלה. בעונת 1999/00 זכה שטיל עם סנט גאלן באליפות ליגת העל השווייצרית. הזכייה באליפות הקנתה לסנט גאלן ולשטיל השתתפות במוקדמות ליגת האלופות בעונת 2000/01, שם הקבוצה הודחה אחרי סיבוב אחד על ידי גלאטסראיי, והמשיכה לגביע אופ"א. סנט גאלן ושטיל הדיחו את צ'לסי מגביע אופ"א, אך הודחו לאחר סיבוב נוסף על ידי קלאב ברוז'. בליגת העל השווייצרית סיימו סנט גאלן ושטיל את העונה במקום השלישי.

בקיץ 2001 עזב שטיל את סנט גאלן, וחתם בבורוסיה מנשנגלדבך מהבונדסליגה. עם הגעתו לקבוצה, הדיח שטיל מההרכב את השוער הוותיק אובה קאמפס, ושימש כשוער ראשון. בעונת הבכורה שלו בקבוצה, 2001/02, סיימה גלדבאך במקום ה-12 בליגה, וכך גם בעונת 2002/03. עונת 2003/04 הייתה האחרונה של שטיל כשחקן פעיל. בעונה זו, סיימו שטיל וגלדבאך במקום ה-11 בבונדסליגה. בתום עונה זו, פרש שטיל ממשחק פעיל.

==קריירה בינלאומית==
שטיל ערך את הופעת הבכורה שלו במדי נבחרת שווייץ בשנת 2000. בשנים הראשונות שלו בנבחרת, היה שטיל השוער המשני לפסקל צוברבולר, אך עם הזמן תפס את עמדת השוער הראשון, ואף שימש קפטן ביורו 2004. בטורניר זה, שטיל נבחר כאיש המשחק בתיקו 0-0 מול קרואטיה במשחק הראשון של שווייץ בשלב הבתים. במשחק השני, בו הפסידה שווייץ 3-0 לאנגליה, נרשם לחובתו של שטיל שער עצמי, שכן כדור של ויין רוני פגע בו ונכנס לשער, אך בהמשך נזקף השער לזכותו של רוני. בהמשך שטיל עמד בשער גם בהפסד 3-1 לצרפת. שטיל ושווייץ הודחו מהטורניר עם נקודה אחת בלבד. הופעתו של שטיל מול צרפת הייתה ה-21 והאחרונה שלו במדים הלאומיים ובקריירת המשחק בכלל.

==לאחר הפרישה==
שטיל עבד לאחר פרישתו כמאמן שוערים בריינדורף אלטאך החל משנת 2006, ובשנת 2009 החל למלא תפקיד זה בבורוסיה מנשנגלדבך. בשנת 2014 מונה לתפקיד מאמן השוערים בקבוצות הנוער של פ.צ. בזל.

==קישורים חיצוניים==

קטגוריה:כדורגלנים שווייצרים
קטגוריה:שוערי כדורגל שווייצרים
קטגוריה:כדורגלני פ.צ. ציריך
קטגוריה:כדורגלני סנט גאלן
קטגוריה:כדורגלני בורוסיה מנשנגלדבך
קטגוריה:כדורגלני נבחרת שווייץ
קטגוריה:כדורגלני יורו 2004
קטגוריה:שווייצרים שנולדו ב-1968
לינקולן זפיר

לינקולן זפיר (באנגלית: Lincoln-Zephyr) היא מכונית סלון אשר יוצרה במספר רב של תצורות, מתוצרת חטיבת "לינקולן" ("Lincoln Motor Company" ) השייכת ליצרנית הרכב האמריקאית פורד אשר יוצרה בין השנים 1936–1948.

==תצורות "לינקולן זפיר"==
תצורותיה השונות של מכונית "לינקולן זפיר":
* 4 דלתות - סלון
* 4 דלתות - קבריולה סלון
* 2 דלתות - סלון
* 2 דלתות - קופה
* 2 דלתות - קבריולה קופה

==דגמי "לינקולן זפיר"==
* "Lincoln Zephyr Limousine" (יוצר בין השנים 1936–1948)
* "Lincoln Zephyr Coupé" (יוצר בין השנים 1937–1948)
* "Lincoln Zephyr Cabriolet" (יוצר בין השנים 1938–1948)
* "Lincoln Zephyr Club Coupé" (יוצר בין השנים 194–1940)
* "Lincoln Zephyr Continental" (יוצר בין השנים 1940–1948)

== תמונות ==
<gallery mode="packed" heights="110">
קובץ:NG-50-31 Lincoln Zephyr V12 1938.jpg | "לינקולן זפיר", 4 דלתות סלון, שנת 1938
קובץ:Wolfsburg Jun 2012 123 (Autostadt - 1937 Lincoln Zephyr).JPG | "לינקולן זפיר", 4 דלתות סלון, שנת 1937
קובץ:1937 Lincoln 730 Zephyr Fordor pic3.JPG | "לינקולן זפיר", 4 דלתות, סלון, שנת 1937
קובץ:1937 Lincoln 730 Zephyr Fordor pic14.JPG | "לינקולן זפיר", שנת 1937
קובץ:40 Lincoln Zephyr (7810994724).jpg | "לינקולן זפיר", 4 דלתות סלון
קובץ:1938 Lincoln Zephyr at 2015 Shenandoah AACA meet 3of5.jpg | "לינקולן זפיר", 2 דלתות, קופה, שנת 1938
קובץ:1938 Lincoln Zephyr at 2015 Shenandoah AACA meet 1of5.jpg | "לינקולן זפיר", 2 דלתות, קופה, שנת 1938
קובץ:1938 Lincoln Zephyr at 2015 Shenandoah AACA meet 2of5.jpg | "לינקולן זפיר", 2 דלתות, קופה, שנת 1938
קובץ:1938 Lincoln Zephyr at 2015 Shenandoah AACA meet 5of5.jpg | לוגו "לינקולן זפיר", 2 דלתות, קופה, שנת 1938
קובץ:1937 Lincoln Zephyr Model 720 (34687209985).jpg | "לינקולן זפיר", 2 דלתות קופה, דגם "720", שנת 1937
קובץ:Lincoln Zephyr V12 Convertible Coupe 1939.jpg | "לינקולן זפיר", 2 דלתות קבריולט-קופה, שנת 1939
קובץ:Lincoln Zephyr Reproduction (5837416973).jpg | "לינקולן זפיר", 2 דלתות קבריולט-קופה
קובץ:Lincoln Zephyr V12 Coupe 1942.jpg | "לינקולן זפיר", מודל "club coupe", שנת 1942
קובץ:Lincoln Zephyr V12 engine (Autocar Handbook, 13th ed, 1935).jpg| שרטוט מנוע V12 צילינדרים אשר הורכב בדגמי "לינקולן זפיר"
</gallery>

==ראו גם==
* פורד
* לינקולן סדרה L
* לינקולן סדרה H

==לקריאה נוספת==
* Dammann, George H.; Wagner James K. (1987). The Cars of Lincoln-Mercury. Crestline Publishing Co. p. 199. 

==קישורים חיצוניים==

==הערות שוליים==

קטגוריה:דגמי מכוניות שהושקו ב-1936
קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות אמריקאיות
זפיר
לינקולן SS–100–X

לינקולן SS–100–X (באנגלית: SS–100–X, קרויה גם: Lincoln Continental SS-100-X, קרויה גם Presidential state car (United States) ) הייתה המכונית הנשיאותית ששירתה את נשיא ארצות הברית, ג'ון פיצג'רלד קנדי מ-15 ביוני 1961.

דגם ה-"לינקולן SS–100–X" יוצר על ידי חטיבת מכוניות היוקרה "לינקולן" ("Lincoln Motor Company" ), בבעלות קונצרן הרכב ה-אמריקאי פורד.

במכונית זו נסעו הנשיא קנדי ורעייתו ג'קלין קנדי-אונאסיס ב-22 בנובמבר 1963 בעת ההתנקשות בחייו, בדאלאס, טקסס.

המכונית שירתה את הנשיא לינדון ג'ונסון עד שנת 1967, והמשיכה לשרת בממשל הפדרלי עד שנת 1978.

שם הקוד "SS–100–X" ניתן על ידי השירות החשאי של ארצות הברית.

=="לינקולן SS–100–X"==
,
* 4 דלתות
* מושבים ב-3 שורות
* הותקן מושב אחורי מורם הידראולית (2 המושבים בשורה האמצעית)
* רדיוס סיבוב - 18.9 מטר
* את גג הדגם אפשר היה לפרק ולהרכיב במספר קונפיגורציות (גם חלקית)
* עלות הייצור ל-פורד - 200,000 דולר
* מחיר שימוש עבור השירות החשאי של ארצות הברית לשנה - 500 דולר
* חברת "Centigon (company)" התאימה את הרכב לצרכיו המיוחדים של השירות החשאי

==גלריה "לינקולן SS–100–X"==
<gallery mode="packed" heights="100">
קובץ:Kennedy Car 1961 Lincoln Continental (31609510632).jpg | "לינקולן SS–100–X" 
קובץ:Kennedy Car 1961 Lincoln Continental (31756301725).jpg | "לינקולן SS–100–X" 
קובץ:President John F. Kennedy and President Dr. Sarvepalli Radhakrishnan of India in Car Before Motorcade (7).jpg | "לינקולן SS–100–X", הנשיא קנדי עם נשיא הודו הד"ר סרוופלי רדהקרישנן, צולם ב-4 ביוני 1963
קובץ:Selassie and Kennedy 1963.jpg | "לינקולן SS–100–X", הנשיא קנדי עם היילה סלאסי קיסר אתיופיה, צולם ב-1 באוקטובר 1963 (קנדי במושב האחורי, סלאסי עומד במרכז) 
קובץ:JFK limousine cut off ver..png | "לינקולן SS–100–X", צולם ביום ההתנקשות בחייו של קנדי, בתמונה: הנשיא קנדי ורעייתו ג'קלין קנדי-אונאסיס ב-22 בנובמבר, 1963 בדאלאס, טקסס
קובץ:Coche de Kennedy.jpg | "לינקולן SS–100–X" ביום הרצח, במושב האמצעי: מושל טקסס ג'ון קונלי ואשתו, מאחור הזוג קנדי 
קובץ:Clint Hill on the limousine.jpg | "לינקולן SS–100–X", איש השירות החשאי של ארצות הברית "Clint Hill (Secret Service)" מזנק לעבר הנשיא קנדי, מיד לאחר ההתנקשות
קובץ:Interior of the Presidential limousine used on the day of the assassination of John F. Kennedy, CE346.jpg | "לינקולן SS–100–X" - מבט לסידור הפנימי של המושבים
קובץ:John F. Kennedy motorcade, Dallas crop.png | הנשיא קנדי והגברת הראשונה, ג'קלין, לצד מושל טקסס ג'ון קונלי ואשתו, בלימוזינה הנשיאותית מסוג "לינקולן SS–100–X" , ביום הרצח, בדאלאס
</gallery>

==ראו גם==
* סאנשיין ספיישל
* לינקולן קוסמופוליטן
* המכונית הנשיאותית (ארצות הברית)
* רצח קנדי

==לקריאה נוספת==
* [https://www.google.co.il/search?q=SS%E2%80%93100%E2%80%93X&tbm=isch&source=iu&ictx=1&fir=pGmyGqJBnpEroM%253A%252CUMkGngVeuKLqqM%252C_&usg=AFrqEzdD4nUQheSISXJm2i81Q7vTSBjPwQ&sa=X&ved=2ahUKEwiR2ce-lfvcAhUOC-wKHS11C_4Q9QEwA3oECAQQCA#imgrc=pGmyGqJBnpEroM: "לינקולן SS–100–X" - תמונות]
* 

==קישורים חיצוניים==

* 
* 
* 
* 
* 

==הערות שוליים==

קטגוריה:לימוזינה
קטגוריה:המכוניות הנשיאותיות (ארצות הברית)
קטגוריה:מכוניות קבריולה
קטגוריה:דגמי מכוניות שהושקו ב-1961
SS–100–X
קטגוריה:מכוניות אמריקאיות
קטגוריה:רצח ג'ון קנדי
לאונור מאראגון, מלכת פורטוגל

לאונור מאראגון, מלכת פורטוגל (בקטלאנית: Elionor d'Aragó; 2 במאי 1402 - 19 בפברואר 1445), הייתה בתו של פרננדו הראשון, מלך אראגון ואשתו של דוארטה, מלך פורטוגל.

==ביוגרפיה==
לאונור נולדה במדינה דל קמפו ב-2 במאי 1402, לפרננדו הראשון, מלך אראגון וללאונור אורקה מקסטיליה, רוזנת אלבורקרקה, בתם של סנצ'ו אלפונסו, הרוזן הראשון מאלבורקרקה וביאטריש, רוזנת אלבורקרקה.

בשנת 1416 מת אביה פרננדו הראשון, מלך אראגון, ואחיה אלפונסו החמישי, מלך אראגון עלה לשלטון במקומו. ב-22 בספטמבר 1428 התחתנה לאונור עם דוארטה, נסיך הכתר של פורטוגל, ממנו נולדו לה 9 ילדים. בשנת 1433 מת חמיה ז'ואאו הראשון, מלך פורטוגל, ובעלה דוארטה עלה לשלטון במקומו.

בשנת 1438 מת בעלה, ובנה אפונסו החמישי, מלך פורטוגל ירש את כס המלכות. בהיותו קטין מונתה לאונור כעוצרת הממלכה, על פי צוואה מאוחרת של בעלה. עקב היותה אישה וזרה (מאראגון), לא זכתה האם לפופולריות רבה, ולבסוף הוחלפה באחי בעלה פדרו, דוכס קוימברה. בדצמבר 1440 גורשה לאונור מפורטוגל והיא התיישבה בקסטיליה, וב-19 בפברואר 1445 היא מתה בטולדו.

==משפחתה==
ב-22 בספטמבר 1428 התחתנה לאונור עם דוארטה, מלך פורטוגל, ממנו נולדו לה 9 ילדים:
* ז'ואאו (1429–1433)
* פליפה (1430–1439)
* אפונסו החמישי, מלך פורטוגל (1432–1481)
* מריה (1432)
* פרננדו, דוכס ויזאו (1433–1470)
* לאונור מפורטוגל, קיסרית האימפריה הרומית הקדושה (1434–1467)
* דוארטה (1435)
* קתרינה מפורטוגל (1436–1463)
* ז'ואנה, נסיכת פורטוגל (1439–1475)

==אילן יוחסין==

==קישורים חיצוניים==

* 

קטגוריה:ילידי 1402
קטגוריה:נפטרים ב-1445
קטגוריה:מלכות רעיות מהמאה ה-15
קטגוריה:נשות אצולה פורטוגזיות
NGC 4236

NGC 4236 היא גלקסיית מוט ספירלית שנמצאת בקבוצת הכוכבים דרקון, במרחק של כ-11.1 מיליון שנות אור ממערכת השמש, וייתכן שהיא שייכת לקבוצת M81. הגלקסיה נמצאת כמעלה וחצי ממערב לכוכב κ (קפא) בדרקון וכ-4 מעלות ממזרח לכוכב λ (למבדא) בדרקון. מרחקה הזוויתי מ-M81 שבמרכז קבוצת M81 הוא כ-12.5 מעלות, והמרחק ביניהן הוא לפחות 2.6 מיליון שנות אור, כך ששייכותה לקבוצה אינה ודאית.

==היסטוריה==
לגלקסיה בהירות נראית מדרגה 10.1 והיא התגלתה ב-6 באפריל 1793 על ידי האסטרונום ויליאם הרשל, וקיבלה את הציון V.51 בקטלוג הערפיליות שפרסם בשנת 1802, שם תוארה על ידיו כ"עמומה מאוד, מאורכת מאוד וללא כוכבים נראים לעין". בנו, ג'ון הרשל, הכניס אותה לקטלוג הכללי של ערפיליות וצבירי כוכבים תחת הציון GC 2825 ובשנת 1888 ג'ון דרייר הכניס אותה לקטלוג הכללי החדש תחת הציון NGC 4236, כשהיא מתוארת כחלשה מאוד, די גדולה, מאורכת מאוד ומתבהרת בהדרגה לכיוון מרכזה.

==מאפיינים==
גודלה הזוויתי של הגלקסיה הוא כ-22 דקות קשת, שממרחקה שקול לקוטר של כ-70,000 שנות אור, כשני-שלישים מקוטר שביל החלב. מסתה מוערכת בכ- מסות שמש, כ-3% ממסת שביל החלב, כאשר כחמישית ממסתה או כ- מסות שמש היא מסת הכוכבים שבה, וכעשירית ממסתה, כ- מסות שמש, היא של גז מימן חופשי (אזורי H I). שאר מסת הגלקסיה היא של חומר אפל שטיבו אינו ידוע. בגלקסיה מתרחשת יצירה של כוכבים חדשים בקצב מתון ובאופן אחיד למדי. בשני מקומות בשולי הדיסקה של הגלקסיה נמצאים מספר אזורי H II גדולים, שחלקם בולטים באופן ניכר מדיסקת הגלקסיה, אך במרכז הגלקסיה נמצאים רק אזורי H II קטנים יחסית. בגלקסיה יש מספר גדול של צבירי כוכבים צעירים ומסיביים, שמצביעים על כך שבמיליוני השנים האחרונות הייתה בגלקסיה יצירת כוכבים חדשים בקצב גבוה יותר מהקצב הנוכחי.

==קישורים חיצוניים==

* 

==הערות שוליים==

קטגוריה:קבוצת הכוכבים דרקון
קטגוריה:קבוצת M81
קטגוריה:גלקסיות מוט ספירליות
קטגוריה:הקטלוג הכללי החדש
הורדת ממד

בסטטיסטיקה, למידת מכונה ותורת האינפורמציה, תהליך הורדת ממד (dimensionality reduction) הוא תהליך של צמצום מספר משתנים מתוך כלל המידע, על מנת לשמר כמה שיותר מהמשמעות של המידע עצמו.

== שיטות להורדת ממד ==
בחירת מאפיינים (Feature selection)- גישה בה ננסה לבחור תת-קבוצה של משתנים מתוך כלל המשתנים, לתת הקבוצה הזאת נקרא מאפיין (feature). המטרה בגישה זאת היא לבחור את המאפיינים שמייצגים בצורה אופטימלית את המידע.

הטלת מאפיינים (feature projection) - בגישה זו נמיר את המידע על ידי המרה של מידע המאופיין כמרחב בעל ממדים רבים (high-dimensional space) למידע המיוצג במרחב עם פחות ממדים. ההמרה יכולה להיות המרה ליניארית כמו בשיטת ניתוח גורמים ראשיים (PCA), והיא יכולה להיות גם המרה לא-ליניארית כמו ב-Autoencoders.

במקרים מסוימים, סוגים בסיסיים של ניתוח נתונים, כמו סיווג או רגרסיה יתבצעו בצורה יותר מדויקת על מידע שעבר הורדת ממדים מאשר על המידע המקורי.
== היתרונות של הורדת ממד ==

# הורדת נפח האחסון הנדרש על מנת לאחסן את המידע.
# הורדה של מידע עודף גורמת לביצועים טובים יותר באלגוריתמים של למידת מכונה.
# קל יותר לייצר ויזואליזציות של מידע כאשר מבטאים אותו במספר מועט של ממדים, כמו בגרף דו-ממדי או תלת-ממדי.

== הערות שוליים ==

קטגוריה:למידת מכונה
קטגוריה:סטטיסטיקה
רחב זנב צהוב-שפה

רחב זנב צהוב-שפה המכונה קרייט ימי מפוספס (שם מדעי: Laticauda colubrina) הוא מין של נחש ים ארסי מהסוג רחב זנב שבמשפחת הפתניים. הנחש חי בימים האינדו-פסיפים הטרופיים מחופי מזרח הודו עד לאי פיג'י באוקיינוס השקט ומצפין עד לאיי ריוקיו שביפן. כמה פרטים נמצאו בחופי אוסטרליה, קלדוניה החדשה וניו זילנד.

נחש זה מגיע לאורך 1.5 מ' בממוצע ויכול להגיע גם ל-2 מ'. הנקבות ארוכות מהזכרים במעט. לנחש גוף רחב מפוספס בפסים כהים על רקע לבן והזנב מסתיים בקצה רחב. חלקו העליון של הראש, מהשפתיים והחוטם השטוח עד לאחורי הראש בעלי גוון צהבהב. נחש זה הוא אחד מהארסיים ביותר על כדור הארץ ויכול לשתק ולהרוג בקלות.

הנחש שוחה רוב זמנו מתחת למים בעיקר בשוניות אלמוגים וחופים סלעיים וצד בהם דגים קטנים ובעיקר צלופחאים שונים. הנקבות מעיזות להתמודד עם מיני קונגריים בינוניים, בעוד הזכרים יעדיפו טרף קטן יותר. לעיתים נחשי הים צדים יחד עם להקות דגים טורפים ממשפחת הצניניתיים והמוליתיים, בעיקר בשוניות באינדונזיה. הנחש עולה לחוף בעיקר לצורכי רבייה והוא מטיל ביצים בחולות החוף.

הנחש אינו תוקפני אך הוא יכול להכיש ולהרוג אם יאיימו עליו, דבר שקורה לעיתים לדייגים הפורשים רשתות ומעלים נחשי ים ברשתם.

בשל ארסיותו וצבעיו הבולטים לנחש זה יש מעט מאוד טורפים בטבע, ביניהם נחשים אחרים, תנין הים ועופות דורסים כמו עיטם לבן-חזה, אך הם זהירים ביותר בציד שלו. מספר חיות מחקות את הנחש הארסי כדי להתחמק מטריפה, למשל המין מירנון זעמני.

סרטון על קרייט ימי מפוספס שצולם ב[[פיג'י]]
==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1799
קטגוריה:טקסונים שתוארו בידי יוהאן גוטלוב שניידר
קטגוריה:פתני ים
קטגוריה:אינדונזיה: זוחלים
קטגוריה:יפן: זוחלים
קטגוריה:בעלי חיים ימיים בדרום-מזרח אסיה
צנינית שיננית

צְנִינִית שִׁנָּנִית (שם מדעי: Pseudocaranx dentex) הוא מין דג-ים ממשפחת הצניניתיים החי בימים הטרופיים ברבי האוקיינוס האטלנטי והאזור ההודי-פסיפי. הוא מצוי גם בים התיכון אך בחורף שוחה לימים חמים יותר. 
== מאפיינים ==
אורכה של צנינית הגוף מגיע עד 120 ס"מ ולה גוף בהיר עם גוון ירקרק בחלקו העליון והסנפירים צהובים. הראש מעוגל ובעל שפתיים ארוכות ורחבות. זה דג טורף החי בקבוצות גדולות וניזון ממיני דגים אחרים שהוא חוטף.

דג זה נחשב לדג מאכל מזין, הנחשב טוב יותר בעודו מיובש והוא משמש גם בשביל פתיונות דגים. 

==קישורים חיצוניים== 

==הערות שוליים==

קטגוריה:בעלי חיים שתוארו ב-1801
קטגוריה:טקסונים שתוארו בידי מרקוס אליעזר בלוך
קטגוריה:צניניתיים
קטגוריה:דגי האוקיינוס השקט
סאנשיין ספיישל

סאנשיין ספיישל (באנגלית: Sunshine Special automobile, קרויה גם: Lincoln Continental V12 ) הייתה המכונית הנשיאותית ששירתה את נשיא ארצות הברית, פרנקלין רוזוולט בין השנים 1939–1945.

דגם ה-"סאנשיין ספיישל" יוצר על ידי חטיבת מכוניות היוקרה "לינקולן" ("Lincoln Motor Company" ), בבעלות קונצרן הרכב האמריקאי פורד.

דגם ה-"סאנשיין ספיישל" היה הדגם הראשון של "המכונית הנשיאותית" שנבנה במיוחד עבור נשיא ארצות הברית.

==דגם "סאנשיין ספיישל" הנשיאותי==
הנשיא [[פרנקלין רוזוולט בגיל 62, דיוקן לפני מערכת הבחירות של 1944]]
הנשיא פרנקלין רוזוולט שהיה חובב מכוניות קיבל בשנת 1939 בחכירה (ולראשונה לא מכונית שנרכשת על ידי הממשל) לינקולן V12 קונברטיבל שנודעה בשם "סאנשיין ספיישל", בשל העובדה שננהגה תדיר עם גג מופשל. הדגם נבנה בתצורת קבריולה, 4 דלתות.

מחיר בניית הדגם עמד על 8,348.74 דולר (ליצרן פורד), והסבה מיוחדת של הדגם לצורכי השירות החשאי של ארצות הברית עמדה על 4,950 דולר. ההסבה בוצעה על ידי חברת "Brunn & Company, Inc" מהעיר באפלו, במדינת ניו יורק.

המכונית הייתה הראשונה שנבנתה בהתאם לדרישות של השירות החשאי. דגם ה"סאנשיין ספיישל" נבנה על בסיס פלטפורמה K של לינקולן, עם בסיס גלגלים ענקי של 410 ס"מ. המכונית יכלה להסיע עד 10 נוסעים ולצורך כך צוידה במתלים מיוחדים, מדרגות לצורך נשיאת סוכני השירות החשאי מחוץ לרכב ושני צמיגים רזרביים בצדדים. לאורך שנות השירות שלה עברה המכונית שתי הסבות, הראשונה בשנת 1941, הגג הונמך ב-76 ס"מ מסיבות אסתטיות. ההסבה השנייה והכבדה יותר הייתה בשנת 1942, קצת אחרי המתקפה על פרל הארבור וכניסת ארצות הברית למלחמת העולם השנייה. אז קיבלה המכונית שמשות ממוגנות ירי, משדר רדיו, אורות אזהרה ואזעקה (סירנה) ותא למקלעים. לאחר השדרוג הגיע משקל המכונית ל-4.2 טונות. 

הנשיא רוזוולט, לפני המכונית הנשיאותית ה"לינקולן", בשנת 1936 ובניגוד להוראות השירות החשאי של ארצות הברית שאסר על הנשיא לנהוג בעצמו במכונית, רכש ונהג בפורד פייטון קופה.

==גלריה ==

<gallery mode="packed" heights="190">
קובץ:Sunshine Special -8.jpg | "סאנשיין ספיישל"
קובץ:Lincoln-Ford Museum.jpg | "סאנשיין ספיישל"
</gallery>

==ראו גם==
* לינקולן קוסמופוליטן
* לינקולן SS–100–X

==קישורים חיצוניים==

* 

* 

==הערות שוליים==

קטגוריה:לימוזינה
קטגוריה:מכוניות שרד
קטגוריה:מכוניות קבריולה
קטגוריה:דגמי מכוניות שהושקו ב-1939
קטגוריה:רכבי לינקולן
קטגוריה:מכוניות אמריקאיות
סנאי אפור מערבי

סנאי אפור מערבי (שם מדעי: Sciurus griseus) הוא מין של מכרסם מהסוג סנאי החי ביערות במערב אמריקה הצפונית. הוא התגלה ב-1818 בידי ג'ורג' אורד, באורגון. תפוצת הסנאי היא מוושינגטון לבאחה קליפורניה.

== מאפיינים ==
סנאי זה מגיע לאורך 43–61 סנטימטר ולמשקל 350–1,000 גרם והוא הגדול שבסנאי העץ של מערב אמריקה הצפונית. פרוותו כסופה-לבנה עם בטן לבנה וזנב מגודל ושעיר הנשען בצורת האות S. האוזניים גדולות אך חסרות ציצות והעיניים מקופות "טבעת" לבנה.

כמו מרבית הסנאים, סנאי זה מצטיין בטיפוס ומבלה את רוב הזמן בין הענפים. הם מקימים קן לשינה בין הענפים ומרפדים אותו בשערות מזנבם. מזונם כולל בעיקר אצטרובלים אך גם פירות יער, פירות, זרעים שונים, אגוזים, צנוברים, חרקים ואף ביצי ציפורים. את האצטרובלים הסנאים קוברים במזווה גדול בחור בעצים ועליו הם מסתמכים במשך החורף. הם ממליטים 1–5 גורים שמתבגרים בתוך 6 חודשים, לאט יותר מסנאים אחרים.

לסנאי עצמו טורפים רבים הכוללים מיני סמוריים, שונר בובקט, פומה, ראקון, נציים גדולים, ינשופיים וקויוטים. למרות ריבוי הטורפים מספרם אינו משפיע ביותר על מספר הסנאים.

==תת-מינים==
* Sciurus griseus griseus
* Sciurus griseus anthonyi
* Sciurus griseus nigripes

==קישורים חיצוניים==

==הערות שוליים==

קטגוריה:בעלי חיים שתוארו ב-1818
קטגוריה:טקסונים שתוארו בידי ג'ורג' אורד
קטגוריה:סנאים
קטגוריה:ארצות הברית: יונקים
קטגוריה:מקסיקו: יונקים
בית ספר לקוסמים

בית ספר לקוסמים היא תוכנית טלוויזיה ששודרה בטלוויזיה החינוכית בחודש יולי 2014.

== מבנה התוכנית ==
דיקו הקוסם ויואב שולייתו, מבכירי מורי הקסמים בישראל, מלמדים את סודות הקסמים המקצועיים והגדולים בעולם. באמצעות הקסמים מקנים דיקו ויואב לילדים ביטחון עצמי, יכולת עמידה על במה, הסחת דעת, חידוד יכולת החשיבה ועוד.

הדגש בכיתה הוא לא רק על "הטריק" שמאחורי הקסם אלא דווקא על המנגנון המאפשר לו להתקיים - אשליות אופטיות, קסמי מדע, חוקי הפיזיקה, מגנטים, מראות, חשמל סטאטי, הסוואה, הטעיה פסיכולוגית, חידות הגיון, אינטואיציה, סטטיסטיקה וכו'. התלמידים בכיתה שואלים שאלות, פותרים חידות, מנסים לפענח את הקסמים, משתתפים בחלק מן הקסמים ואף מבצעים אותם.

== ראו גם ==
* מה זה מוזה
* חיות במה
* גאון של אבא

== קישורים חיצוניים ==

* [https://www.kankids.org.il/program/?catId=1420 בית ספר לקוסמים] באתר כאן חינוכית
* 

קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:הטלוויזיה החינוכית הישראלית
קטגוריה:כאן חינוכית: תוכניות וסדרות
ירדן ברכה

ירדן ברכה (נולדה ב-20 ביולי 1987) היא שחקנית תיאטרון וטלוויזיה ישראלית.

==ביוגרפיה==
ברכה נולדה וגדלה בתל אביב, אביה הוא שחקן הכדורסל דני ברכה. 

בין השנים 2001- 2011 ברכה הייתה חברה בלהקת הנוער השכנים של צ'יץ'. 

בצבא שירתה ברכה בלהקה הייצוגית של צה"ל בחיל החינוך והנוער. 

לאחר שחרורה הצבאי התקבלה ללימודי משחק בסל"ה - הסטודיו לאמנויות התיאטרון מיסודו של יורם לוינשטיין, ובשנת 2011 סיימה, בשנת 2015 למדה לימודי משחק מול מצלמה אצל רותי דייכס.

עם סיום לימודיה התקבלה לתיאטרון הקאמרי והשתתפה בהצגה "קומדיה של טעויות" בבימויו של משה קפטן. כמו כן השתתפה בהצגות רבות בתיאטרון הקאמרי: "חברים של חברים שהם חברים של חברים מחוברים לחברים מחוברים" "הם יורים גם בסוסים", "מקבת", "אותלו", "תמונות מחיי הנישואין", "הזאבים", "שרול", "קומדיה של טעויות", "גורודיש", "הפושעים החדשים", "קרום", "אל נקמות", "אניהו" ועוד.

ברכה למדה כתיבה ותסריטאות אצל שבי גביזון.

השתתפה בסרטים "כביש 40 דרום" ו"שירתה של מרים" - סרט המבוסס על חייה של המשוררת מירי בן-שמחון - בתפקיד מירי.

בטלוויזיה השתתפה בתוכנית הטלוויזיה איפה אתה חי? בבימויו של ירון שילון, בקומדיית המצבים "משפחה שולטת" בבימויו של רובי דואניאס, בסדרת הטלוויזיה "עמוק במים" בבימויו של קובי פז, בסדרה ל-yes "אנדרדוגס" בבימוי של אריק גולדשטיין, סדרת הרשת ל"כללית אסתטיקה" בתפקיד "באלי" ובבימויו של אמיר הספרי ובסדרה הקומית "סברי מרנן" החל מהעונה השלישית בתפקיד ספיר.

בנוסף למשחק היא השתתפה בפרסומת למותג השיער "טרזמה" ולמפעל הפיס ובנוסף היא מטפלת נטורופתית.

==חיים אישיים==
ביוני 2021 נישאה לשחקן יניב הלפגוט, ובמאי 2022 נולדה בתם הבכורה.

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:חברי להקת השכנים של צ'יץ'
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:חברות להקת חיל החינוך
קטגוריה:שחקניות קולנוע חרדי
קטגוריה:חברי להקת חיל החינוך
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:סברי מרנן: שחקנים
קטגוריה:ישראליות שנולדו ב-1987
קטגוריה:ישראלים שנולדו ב-1987
לינקולן סדרה H

לינקולן סדרה H (באנגלית Lincoln H-series) היא מכונית סלון מתוצרת חטיבת היוקרה "לינקולן" ("Lincoln Motor Company" ) מבית יצרנית הרכב האמריקאית פורד אשר יוצרה בין השנים 1946–1948.

==תצורות "לינקולן סדרה H"==
* 4 דלתות - סדאן
* 2 דלתות - קופה
* 2 דלתות - קבריולה, יוצרו 1,241 יחידות.

==גלריה "לינקולן סדרה H"==
<gallery mode="packed" heights="100">
קובץ:'48 Lincoln V12 (A&W St. Leonard).JPG | "לינקולן סדרה H", שנת 1948
קובץ:1946 Lincoln H-Series (27331684705).jpg | "לינקולן סדרה H", שנת 1946
קובץ:1946 Lincoln H-Series (27261814021).jpg | "לינקולן סדרה H", שנת 1946
קובץ:1946 Lincoln H-Series (27261803581).jpg | "לינקולן סדרה H", שנת 1946
קובץ:46 Lincoln Coupe (7810930152).jpg | "לינקולן סדרה H", דגם קופה, שנת 1946
קובץ:46 Lincoln Coupe (7810794080).jpg | "לינקולן סדרה H", דגם קופה, שנת 1946
קובץ:46 Lincoln Coupe (7810800952).jpg | "לינקולן סדרה H", דגם קופה, שנת 1946
קובץ:1947 Lincoln H Series Club Coupe (33539072583).jpg | "לינקולן סדרה H", דגם קופה, שנת 1947
</gallery>
==ראו גם==
* לינקולן זפיר
* לינקולן סדרה EL
* לינקולן סדרה K

==קישורים חיצוניים==

* (סדאן)
* (קבריולה)
* (קופה)

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1946
H
קטגוריה:מכוניות אמריקאיות
כנפן אוסטרלי

כנפן אוסטרלי (שם מדעי: Miniopterus australis) הוא מין עטלף מהסוג כנפן שבמשפחת הכנפניים החי בדרום-מזרח אסיה מג'אווה ובורנאו באינדונזיה ומזרחה לגינאה החדשה, הפיליפינים ועד צפון אוסטרליה, קלדוניה החדשה ואיי ונואטו שבאוקיינוס השקט. 
== מאפיינים ==
אורכו של עטלף הכנפן 40-45 מ"מ, אורך הזרוע 34-41 מ"מ, אורך הזנב עד 47 מ"מ ומשקלו עד 8.3 גרם. צבעו אפרפר-חום עד חום-כהה. הבטן בהירה יותר והראש קטן ובעל אוזניים גדולות ורודות וחוטם ושפתיים רחבות. לכנפן זנב וכנפיים רחבים יחסית לגודלו, מה שנתן לו את שמו. כמו רוב העטלפים, גם עטלף זה משתמש בשמיעתו החזקה כדי להתמצא באמצעות אקולוקציה.

עטלפים אלה חיים ביערות גשם, יערות הרריים ושדות חקלאים לאורך האזור הטרופי של אינדונזיה ואוסטרליה ונחים יחדיו במערות, מנהרות וחללי עצים וממליטים ולד בודד שמגיע לבגרות תוך 7 שבועות. הם פעילי לילה, הם מגיחים יחדיו לצוד חרקים שונים. אך בעת צאתם מהמערה הם עצמם נופלים טרף לטורפים כמו פיתון מנומר, פיתון צ'ילדרן או אפילו אילניות אוסטרליות המחכות לעטלפים שתועים ומתקרבים מדי לדפנות המערה.

==קישורים חיצוניים==

== הערות שוליים ==

קטגוריה:טקסונים שתוארו בידי רוברט פישר טומס
קטגוריה:נשפוניים
קטגוריה:אוסטרליה: יונקים
קטגוריה:בעלי חיים שתוארו ב-1858
צב מצחין מצוי

צב מצחין מצוי או צב מצחין מזרחי (שם מדעי: Sternotherus odoratus) הוא מין זוחל מהמשפחה צבים מבאישים החי במזרח קנדה וארצות הברית.

== מאפיינים ==
זהו צב קטן באורך 5–14 ס"מ והוא שוקל עד 603 גרם. הוא בעל שריון דמוי-קערה חום ולעיתים מכוסה אצות ירוקות וגופו אפור עם ראש שחור מפוספס בכמה פסים צהובים אופקיים. הוא בעל רגליים קצרות בעלות טפרים וצוואר ארוך והראש בולט עם מקור צהוב ונוקשה המזכיר מקור תוכי. העיניים צהובות ומוקפות בטבעות קטנים. על העורף וקצה הראש ישנם כמה קוצים קטנים.

צב זה הוא זוחל איטי החי בביצות, בריכות ויערות לחים בצפון אמריקה מדרום אונטריו וקוויבק שבקנדה עד לפלורידה וטקסס שבארצות הברית. צבים אלה הם די מימיים אך יוצאים מדי פעם מהמים ואפילו מטפסים על גזעי עצים נפולים, עליהם הם מתחממים או מסתתרים מאחורי גזעים.

הצב הוא אוכל בשר הניזון מיצורי מים כמו חרקי מים שונים, לרוות חרקים, סרטני נהרות, צדפות, ראשנים, דגים ונבלות. הצבים הבוגרים יאכלו גם צמחייה מיימית. הצב יכול לנשוך חזק אם יתגרו בו ולהאריך את צווארו לשם כך. הגנה אחרת שלהם, ממנה קיבלו את שמם היא הפרשת ריח דוחה מבלוטות ליד השריון.

הצבים מתרבים באביב ומקננים במאורה רדודה או מתחת גזעים, בהם מטילים 2–9 ביצים. הצעירים בוקעים לאחר 100–150 ימי דגירה, זמן ארוך יחסית אצל צבים. תטולות צבים רבות נופלות לטורפים שיאכלו גם את הצעירים שבקעו, אך ככל שהם גדלים ושריונם מתקשה הטורפים פוחתים.

צבים אלה יכולים לחיות בשבי מעל 50 שנה.

== גלריה ==
<gallery>
קובץ:Common Musk Turtle.jpg
קובץ:Common Musk Turtle (6762048015).jpg
קובץ:Sternotherus odoratus1.jpg
קובץ:Stinkpot Turtle.jpg
</gallery>

==קישורים חיצוניים==

==הערות שוליים==

קטגוריה:בעלי חיים שתוארו ב-1801
קטגוריה:טקסונים שתוארו בידי פייר אנדרה לטריי
קטגוריה:צבים מבאישים
קטגוריה:ארצות הברית: זוחלים
קטגוריה:קנדה: זוחלים
צב מצחין

צָב מַצְחִין (שם מדעי: Sternotherus; מכונה גם צב המושק) הוא סוג של צבים אמריקאים ממשפחת צבים מבאישים.

צבים אלה חיים בביצות ובריכות לאורך אמריקה הצפונית מדרום קנדה עד מקסיקו. הם בעלי שריון נמוך דמוי-קערה ואורכם מגיע עד 14 ס"מ. הם בעלי צבעים דהויים עם ראש גדול ומפוספס בעל מקור קרני קשיח. 

הם קיבלו את שמם עקב צורת ההתגוננות שלהם מטורפים באמצעות פליטת ריח חזק המבריח את הטורף. עם זאת מצבים אלה אפשר להכין ריח מושק, מה שנתן להם את שמם השני.

הצבים הם טורפים הניזונים ממגוון חסרי חוליות, דגים ונבלות. חלק מהצבים יאכלו גם צמחייה.

==מינים==
*Sternotherus carinatus
*Sternotherus depressus
*Sternotherus minor
*צב מצחין מצוי (Sternotherus odoratus)

==קישורים חיצוניים==

* 

קטגוריה:בעלי חיים שתוארו ב-1825
קטגוריה:טקסונים שתוארו בידי ג'ון אדוארד גריי
קטגוריה:צבים מבאישים
ישראל ברוסארד

איזאיה ישראל ברוסארד (באנגלית: Isaiah Israel Broussard; נולד ב-22 באוגוסט 1994) הוא שחקן קולנוע אמריקאי. התפרסם בשל תפקידו כקרטר דייוויס בסרטי האימה "מז"ל טוב" ו-"מז"ל טוב 2" וגם כג'וש סנדרסון בסרט "לכל הנערים שאהבתי".

== ביוגרפיה ==
ברוסארד נולד בגולפפורט, מיסיסיפי שבארצות הברית, למשפחה נוצרית. הוריו הם אנג'לה (לבית קלאפ), יועצת קוסמטיקה ב"מרי קיי" ולורנס קלייטון אדמס (1999-1957) שמת כשהיה בן ארבע. הוא גדל בסוסייר שבמיסיסיפי על ידי אימו ואביו החורג, גיל ברוסארד, מתכנת מחשבים אשר מאוחר יותר אימץ אותו ואת אחותו הגדולה, אוברי. לו אח-למחצה צעיר מנישואיה השניים של אמו.

ברוסארד למד בבית ספר יסודי ציבורי וקיבל שם מחסה כאשר הוריקן קתרינה פגע במיסיסיפי. אחרי ההרס של הסופה הוא למד במסגרת חינוך ביתי. בשנת 2010, עבר ברוסארד ללוס אנג'לס.

== קריירה ==
ברוסארד החל את הקריירה שלו עם תפקידים קטנים כמו גארט איינביבדר ב"הפוך" וג'וש ב-"The Chaperone". הוא זכה לשבחים על הופעתו בסרט "בלינג רינג" ב-2013. ב-2015, הוא גילם את דמותו של קרסון טאפט בסרט "Perfect High". שנה לאחר מכן, ברוסארד גילם את מייק ג'נינגס בסרט "החופשה האחרונה". ברוסארד כיכב בתור קרטר דייוויס בסרט האימה של כריסטופר ב. לנדון, "מז"ל טוב" (2017), לצד ג'סיקה רות'. בשנת 2018, ברוסארד כיכב בסרט הנעורים של נטפליקס, "לכל הנערים שאהבתי" בבימויו של סוזן ג'ונסון, בתפקיד ג'וש סנדרסון. ברוסארד חזר לתפקידו כקרטר דייוויס גם בסרט ההמשך, "מז"ל טוב 2", לצד ג'סיקה רות'.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2010
|הפוך
|גארט אינבינדר
|
|-
|2011
|הורה מלווה
|ג'וש
|
|-
|2013
|בלינג רינג
|מארק האל
|
|-
|2014
|להציל את אקו
|קמרון
|
|-
|2015
|H8RZ
|ג'ק סטנטון
|
|-
| rowspan="2" |2016
|נסיך הלבבות האדומים
|רוברט אדמס
|
|-
|החופשה הראשונה
|מייק "ספייס" ג'נינגס
|
|-
| rowspan="2" |2017
|מז"ל טוב
|קרטר דייוויס
|
|-
|Say You Will
|בובי נימיץ
|
|-
| rowspan="2" |2018
|לחיים ולמוות
|מיילס
|
|-
|לכל הנערים שאהבתי
|ג'וש סנדרסון
|
|-
|2019
|מז"ל טוב 2
|קרטר דייוויס
|
|-
|2021
|Fear of Rain 
|קיילב
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2010
|Romantically Challenged
|ג'סטין תומאס
|2 פרקים
|-
|2013
|ילדי האנרכיה
|ג'ואי נון
|פרק: "Sweet and Vaded"
|-
|2015
|Perfect High
|קרסון טאפט
|סרט טלוויזיה של Lifetime
|-
|2016
|אימת המתים המהלכים
|ג'יימס מק'אליסטר
|2 פרקים
|-
|2019
|Into the Dark 
|ספנסר
|פרק: "All That We Destroy"
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1994
יום השוויון לנשים

[[ננסי פלוסי, אנה אשו, ברברה לי וג'קי ספייר  ביום השנה ה96 לתיקון ה-19 לחוקת ארצות הברית.]]
יום השוויון לנשים נחגג בארצות הברית ב-26 באוגוסט כדי לציין את קבלת התיקון ה-19 לחוקת ארצות הברית ב-1920, אשר אוסר על המדינות בארצות הברית וגם על הממשל הפדרלי עצמו מלמנוע זכות בחירה לנשים. ביום זה מציינים הישגים הקשורים לשוויון מגדרי. היום נחגג לראשונה בשנת 1973, והוא מוכרז מחדש בכל שנה מאז על ידי נשיא ארצות הברית.

== היסטוריה ==
התאריך נבחר כדי להנציח את היום בו מזכיר המדינה ביינברידג' קולבי חתם על ההצהרה למתן זכות חוקתית לנשים להצביע. בלה אבזוג, שהייתה חברת קונגרס מטעם מדינת ניו-יורק, הציעה פעמיים לקבוע את ה-26 באוגוסט בתור יום השוויון לנשים: פעם אחת ב-1971, אחרי השביתה הגדולה של 1970 שקיימו הנשים בארצות-הברית בקריאתן לשוויון. ושוב ב-1973, בזמן המאבקים על אישורו של התיקון לשוויון זכויות.

ב-16 באוגוסט 1973, אישר הקונגרס את החלטה H.J. Res. 52, אשר קבעה כי ה-26 באוגוסט יהיה יום השוויון לנשים וכי "נשיא מוסמך לציין את ההצהרה בדבר ההנצחה של היום ההוא ב-1920 שבו נשים אמריקאיות קיבלו לראשונה את הזכות להצביע". באותו יום, הנשיא ריצ'רד ניקסון פרסם את ההצהרה 4236 ליום השוויון לנשים, אשר החלה במילים: "המאבק של נשים לזכות הצבעה היה רק הצעד הראשון לקראת השתתפות מלאה ושווה של נשים בחיים במדינתנו. בשנים האחרונות, עשינו צעדים ענקיים אחרים על מנת לתקוף אפליה על בסיס מין באמצעות החוקים שלנו ועל ידי סלילת דרכים חדשות לשוויון הזדמנויות כלכלי לנשים. היום, כמעט בכל מגזר של החברה שלנו, נשים הן גורם חשוב בתרומתן לאיכות החיים האמריקאית. ולמרות כל זאת, עדיין נותר הרבה לעשות".

עד 2017, כל נשיא מאז ריצ'רד ניקסון פרסם הצהרה הקובעת את ה-26 באוגוסט כיום השוויון לנשים. למשל, ב-25 באוגוסט 2016, הנשיא אובמה כתב בהצהרתו כי: "היום אנחנו חוגגים את יום השנה להישג יוצא הדופן הזה, כדי לכבד את החלוצות ואת הסופרג'יסטיות שקירבו אותנו קצת יותר אל עבר עתיד משגשג, בו אנחנו מצליחים להגן על הזכויות החוקתיות של נשים ונערות ועל מאבקן למען שוויון".

== חגים אחרים בארצות הברית הקשורים לנשים ==
*יום רוזה פארקס (4 בפברואר / 1 דצמבר)
* יום הספורט הלאומי לנערות ונשים בספורט (יום אחד בשבוע הראשון של פברואר)
* יום סוזן ב. אנתוני (15 בפברואר)
*יום האישה הבינלאומי, (8 במרץ)
* יום הארייט טאבמן (מרץ 10)
* יום הלן קלר (27 ביוני)

== ראו גם ==
*אי-שוויון מגדרי

==קישורים חיצוניים==

* 

== הערות שוליים ==

קטגוריה:אירועים בחודש אוגוסט
קטגוריה:נשים בארצות הברית
קטגוריה:ימי חג של מדינות ארצות הברית
קטגוריה:זכות בחירה לנשים בארצות הברית
קטגוריה:חגים ומועדים: נשים
נסטיה ליוקין

נסטיה ליוקין (באנגלית: Nastia Liukin; נולדה ב-30 באוקטובר 1989) היא מתעמלת מכשירים רוסית-אמריקאית לשעבר. האלופה האולימפית בתחרות קרב-רב אישי בשנת 2008, שם זכתה גם במדליית הכסף במכשיר הקורה, מקבילים מדורגים ובקטגוריה הקבוצתית (אולימפיאדת בייג'ינג 2008). אלופת העולם במכשיר הקורה בשנת 2005 ו-2007 ואלופת העולם על מקבילים מדורגים בשנת 2005. בנוסף זכתה במדליית הזהב ארבע פעמים בקרב רב באליפות ארצות הברית, פעמיים בקטגוריית הצעירים, ופעמיים בקטגוריית הבוגרים.

== ביוגרפיה ==
ליוקין נולדה במוסקבה, רוסיה הסובייטית, ברית המועצות. בת יחידה לשני אלופים אולימפיים: ולרי ליוקין מדליסט זהב באולימפיאדת סיאול 1998, ואנה קוצ'נבה מדליסטית התעמלות אומנותית. משפחתה היגרה לארצות הברית כשנסטיה הייתה בת שנתיים וחצי, לאחר התפרקות ברית המועצות.

באליפות העולם בהתעמלות שנערכה במלבורן שבאוסטרליה בשנת 2005 זכתה ליוקין במדליית הזהב הראשונה שלה במכשיר המקבילים והקורה ומדליית כסף בקרקע ובקרב-רב. ב-2006 זכתה ליוקין בגביע האמריקאי במקום הראשון בקרב-רב. באליפות העולם שנערכה בשטוטגרט שבגרמניה בשנת 2007, זכתה נסטיה ליוקין במדליית זהב במכשיר הקורה וכסף במקבילים מדורגים ובקטגוריית הקבוצות.

=== זהב באולימפיאדת בייג'ינג ===
באולימפיאדת בייג'ינג זכתה ליוקין ב-5 מדליות: 1 זהב, 3 כסף ו-1 ארד. את תחרות הקרב-רב אישי סיימה במקום הראשון בציון 63.325. בתחרות הקבוצתית זכתה במדליית הכסף יחד עם שון ג'ונסון, אלישה סקרמונה, סמנטה פסצ'זק ובריג'יט סלואן והופיעה בשלושה גמרים אישיים במכשיר הקרקע, הקורה ומקבילים מדורגים. זכתה במדליית כסף במכשיר הקורה והמקבילים ובמדליית הארד במכשיר הקרקע.[http://www.nbcolympics.com/gymnastics/resultsandschedules/rsc=GAW499000/standings_apparatus.html]

ב-2009 זכתה בפרס ESPY לספורטאית השנה.

=== גביע נסטיה ליוקין===
גביע נסטיה ליוקין (Nastia Liukin Cup) היא תחרות שנתית הנערכת בארצות הברית באירוחה של ליוקין. התחרות החלה לפעול בשנת 2010, ופועלת מאז. התחרות פתוחה לדרגה 10 האמריקאית, ובה מתקיימת קטגורית צעירים ובוגרים.

=== פרישה ===
נסטיה ליוקין הייתה חברת מפתח בנבחרת ההתעמלות של ארצות הברית. היא ייצגה את ארצות הברית בשלוש אליפויות עולם, ובאולימפיאדת בייג'ינג 2008. באוקטובר 2011, הודיעה שהיא חוזרת להתעמלות כדי להשתתף באולימפיאדת לונדון ב-2012. ליוקין לא הגיעה לאולימפיאדה לאחר מספר נפילות במבחנים האולימפיים והקדם-אולימפיים, ופרשה מהספורט בשנת 2012.

== חייה האישים ==
ב-24 בנובמבר 2015 ליוקין שחררה אוטוביוגרפיה, Finding My Shine.

== קישורים חיצוניים ==

* 

* 
* 

== הערות שוליים ==

קטגוריה:אלופות עולם בהתעמלות
קטגוריה:אלופות אולימפיות אמריקאיות: התעמלות
קטגוריה:אלופות אולימפיות: קרב-רב
קטגוריה:מתעמלות באולימפיאדת בייג'ינג (2008)
קטגוריה:זוכי פרס ESPY: ספורטאית השנה
קטגוריה:מהגרות מרוסיה לארצות הברית
קטגוריה:זוכות מדליית ארד אולימפית אמריקאיות: התעמלות
קטגוריה:זוכות מדליית כסף אולימפית אמריקאיות: התעמלות
קטגוריה:מתחרי רוקדים עם כוכבים (ארצות הברית)
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
גינתר שוונטס

גנרל גינתר שוונטס (בגרמנית: Günther Schwantes; 15 באוקטובר 1881 – 11 באוגוסט 1942), היה מפקד בורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
שוונטס נולד ב-15 באוקטובר 1881 בקולברג, ובשנת 1899 הוא התגייס לצבא הגרמני הקיסרי, והצטרף לרגימנט הארטילריה ה-5 (שלזיה התחתית ה-1 - אויגן אנטון תיאופיל פון פודביאלסקי), עמו לחם במהלך מלחמת העולם הראשונה. עם פרוץ מלחמת העולם הראשונה, הוא הועלה לדרגת האופטמן ומונה לקצין במטה הקורפוס ה-6. ב-14 במאי 1916 הוא הועבר למפקדת דיוויזיית התחלופה ה-4, וב-29 באוגוסט 1916 הוא הועבר למטה הארמייה החמישית. ב-26 בנובמבר 1916 הוא הועבר למטה הדיוויזיה ה-39, שם נשאר עד סוף המלחמה. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה הצטרף שוונטס לרייכסווהר, ומילא בו תפקידי פיקוד ומטה. ב-5 במרץ 1922 הוא הועלה לדרגת מיור, וב-12 בפברואר 1924 הוא התחתן עם אדית פון אייקה ופולוויץ. ב-1 בפברואר 1928 הוא הועלה לדרגת אוברסט לויטננט, וב-1 בפברואר 1930 הוא מונה למפקד רגימנט הפרשים ה-11 (שלזיה העילית). ב-1 בינואר 1931 הוא הועלה לדרגת אוברסט, וב-1 באוקטובר 1933 הוא הועלה לדרגת גנרל מיור. ב-1 במרץ 1938 הוא מונה למפקד הדיוויזיה ה-19, וב-1 ביוני 1938 הוא הועלה לדרגת גנרל לויטננט.

===מלחמת העולם השנייה===
עם פרוץ המלחמה פיקד שוונטס על הדיוויזיה ה-19, ולחם עמה במהלך המערכה בפולין, כחלק מהקורפוס ה-11, במסגרת הארמייה העשירית. בסוף 1939 הוא עבר עם הדיוויזיה שלו לזירה המערבית, ובינואר 1940 הוא עבר אירוע מוחי, ובעקבות כך מסר את הפיקוד על הדיוויזיה לאוטו פון קנובלסדורף. ב-1 בספטמבר 1941 הוא פרש מהוורמאכט, וב-11 באוגוסט 1942 הוא מת בביתו בגלזן.

== קישורים חיצוניים ==
* [http://www.lexikon-der-wehrmacht.de/Personenregister/S/SchwantesGuenther-R.htm גינתר שוונטס] באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי עיטור בית הוהנצולרן
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1881
קטגוריה:גרמנים שנפטרו ב-1941
קטגוריה:גרמנים שנפטרו ב-1942